CELEX: 32017R1267
Language: da
Date: 2017-07-11 00:00:00
Title: Kommissionens gennemførelsesforordning (EU) 2017/1267 af 11. juli 2017 om tarifering af visse varer i den kombinerede nomenklatur

14.7.2017   
            
            
               DA
            
            
               Den Europæiske Unions Tidende
            
            
               L 183/3
            
         KOMMISSIONENS GENNEMFØRELSESFORORDNING (EU) 2017/1267
   af 11. juli 2017
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Ved forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er anført i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Produkt i form af et fint, hvidt, lugtfrit pulver bestående af mikrokugler (partikelstørrelse < 10 μm) med en tæthed på ca. 2,1-2,5 g/cm3.
                  Mikrokuglerne består af nefelin eller nefelinsyenit, der er blevet opvarmet for at gøre materialet mere ellipseformet og for at afrunde de ru kanter. Som følge af denne proces danner nefelinet eller nefelinsyenitten en blank overflade. Nefelin og nefelinsyenit er natrium-kalium-aluminosilikater.
                  Produktet anvendes som tilsætningsstof i maling, belægninger og overtræk for at nedsætte mængden af flygtige organiske forbindelser, øge fyldstoffets tæthed, forbedre hårdheden og øge modstandsdygtigheden mod slibning, slid og afskrabning.
               
               
                  2842 10 00 
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 2842  og 2842 10 00 .
                  Tarifering under pos. 2529  er udelukket, da nefelinets eller nefelinsyenittens blanke overflade er tegn på, at den krystallinske struktur er blevet ændret af opvarmningsprocessen (se bestemmelse 1 til kapitel 25 og forklarende bemærkninger til HS, kapitel 25, almindelige bemærkninger, andet afsnit).
                  Tarifering under pos. 2621  er udelukket, da produktet hverken er slagger eller aske og ej heller rester fra forbrænding af kommunalt affald.
                  Tarifering under pos. 3816  er udelukket, da der ikke er tilsat bindemiddel (se også de forklarende bemærkninger til HS, pos. 3816 , første afsnit).
                  Tarifering under pos. 3824  er udelukket, da positioner med den mest specifikke varebeskrivelse skal foretrækkes frem for positioner med en mere almindelig beskrivelse.
                  Tarifering under pos. 6806  er udelukket, da produktet ikke er et ekspanderet mineralsk stof.
                  Tarifering under pos. 6815  er udelukket, da produktet ikke er en færdig eller halvfærdig »vare af mineralske stoffer«, men derimod er et hjælpemateriale, der anvendes i fremstillingen af varer.
                  Derfor tariferes produktet under KN-kode 2842 10 00  som dobbelte eller komplekse silikater (herunder aluminosilikater, også når de ikke er kemisk definerede).